open-index/open-wikipedia-markdown huggingface dataset:
షీలా నగర్ (విశాఖపట్నం)

**షీలా నగర్**,  ఆంధ్రప్రదేశ్ రాష్ట్రం విశాఖపట్నం నగరానికి దక్షిణ భాగంలో ఉన్న ఒక శివారు ప్రాంతం. ఇది మహా విశాఖ నగరపాలక సంస్థ స్థానిక పరిపాలనా పరిధిలో ఉన్న ఈ ప్రాంతం విశాఖపట్నం రైల్వే స్టేషన్ నుండి  సుమారు 13 కి.మీ.ల దూరంలో ఉంది.

## గురించి
ఈ ప్రాంతంలో పెద్దపెద్ద నివాస సముదాయాలు ఉన్నాయి. గాజువాక, ఎన్ఎడి ఎక్స్ రోడ్ వంటి ముఖ్య ప్రాంతాలతో సమీపంలో ఉండడంవల్ల ఈ ప్రాంతం వేగంగా అభివృద్ధి చెందుతోంది. విశాఖపట్నం నగరంలోని ఇతర ప్రాంతాలతో పోల్చితే రహదారులు, మురుగునీరు, తాగునీరు వంటి ప్రాథమిక మౌలిక సదుపాయాలు ఇక్కడ సౌకర్యవంతంగా ఉన్నాయి.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## సమీప ప్రాంతాలు
తుంగలం, బిహెచ్‌పివి టౌన్‌షిప్, మిండి విలేజ్, ఆటో నగర్, అహ్మద్‌నగర్ మొదలైన ప్రాంతాలు ఇక్కడికి సమీపంలో ఉన్నాయి.

## రియల్ ఎస్టేట్
ప్రస్తుతం షీలా నగర్‌లోని భూమికి ఎక్కువ డిమాండ్ ఉంది, భూమి ధరలు కూడా ఎక్కువగా ఉన్నాయి. ఒఎన్‌జిసి, హెచ్‌పిసిఎల్, విఎస్‌పి, నాపర్‌వా వంటి పిఎస్‌యుల ఉద్యోగులు ఈ ప్రాంతంలో పెట్టుబడులు పెడుతున్నారు.

## ప్రార్థనా స్థలాలు
ఇక్కడ అయ్యప్ప స్వామి దేవాలయం ఉంది.
thumb|270x270px| అయప్ప స్వామి దేవాలయం

## వినోదం
ఈ ప్రాంతంలో ఎస్‌టిబిఎల్ సినీవర్ల్డ్ అనే మల్టీప్లెక్స్ ఉంది.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో  షీలా నగర్ మీదుగా గాజువాక, ఎన్ఏడి ఎక్స్ రోడ్, కంచరపాలెం, ఆర్‌టిసి కాంప్లెక్స్‌ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో గోపాలపట్నం రైల్వే స్టేషను, సింహాచలం రైల్వే స్టేషను ఉన్నాయి.

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
విరియాల లక్ష్మీపతి

**విరియాల లక్ష్మీపతి** తెలుగు కవి, రచయిత.

## జననం
విరియాల లక్ష్మీపతి 1943 జూలై 7 న విశాఖపట్నం లోని ఎండాడలో జన్మించాడు. తల్లిదండ్రులు వెంకటరావు, భాగీరథి శిక్షణలో ఇతిహాసాలను ఔపోసన పట్టాడు. చిన్నతనంలోనే సాహిత్యం పట్ల మక్కువను పెంచుకున్నాడు. సాహితీ గురువులైన పురిపండా అప్పలస్వామి, ఆవంత్స సోమసుందర్‌ ల ప్రేరణతో కవిగా రాణించాడు.

## సాహితీ జీవితం
విరియాల లక్ష్మీపతి అభ్యుదయ రచయితల సంఘం ప్రధాన కార్యదర్శిగా, ఆంధ్రప్రదేశ్‌ ప్రజానాట్యమండలి గౌరవాధ్యక్షుడుగా పనిచేశాడు. 2000లో అభ్యుదయ సాహితీ కరదీపికకు సంపాదకుడిగా పనిచేశాడు. లక్ష్మీపతి రచనలు ఎక్కువగా ప్రగతిశీల భావజాలాన్ని ప్రతిబింబిస్తూ ఉంటాయి. 'దేవుణ్ణి చేసిన మనిషి' అనే కవితలో కవి, సమాజంలో ప్రబలిపోతున్న మూఢత్వాన్ని, మతమౌఢ్యాన్ని దేవుడిపేరుతో ప్రజల్ని మోసగిస్తున్న తీరును, శ్రమదోపిడీని చాలా చక్కగా చిత్రీకరించాడు. అలాగే వరకట్న హోమంలో ఆహుతైన ఒక స్త్రీ ఇతివృత్తాన్ని 'అగ్నిపునీతం' నాటకంలో తెలిపాడు. ఇక  'పంచమవేదం' నాటకం లక్ష్మీపతికి ఎంతో పేరు తెచ్చింది. ఈ నాటకం ద్వారా దళితులకు జరిగిన అన్యాయాల్ని ఎత్తిచూపాడు. ఈ నాటకాన్ని మద్రాసులో చూసిన ఆత్రేయ లక్ష్మీపతిని ఎంతగానో మెచ్చుకున్నాడు. అలాగే  లక్ష్మీపతి  సింహాచలభక్తుడు శ్రీకాంతకృష్ణమాచార్యుని జీవితగాథ ఆధారంగా రాసిన శ్రీకాంత కృష్ణతాండవంకు ఆయనకు నంది అవార్డు వచ్చింది. 

ఆయన ఎన్నో అనువాదాలు కూడా చేశాడు. 'లోర్కా' అనువాద కవితలతో పాటు,  అటల్‌ బిహారీ వాజ్‌పాయి అనువాద కవితలను ప్రచురించాడు. అలాగే కురుక్షేత్రం, దినకర్‌ హిందీ కావ్యాలకు తెలుగు అనువాదం చేశారు. 

## మరణం
2012  సంవత్సరంలో  తన బంధువుల ఇంటిలో ఓ కార్యక్రమానికి కుటుంబ సమేతంగా ఖమ్మం వెళ్లిన లక్ష్మీపతి, జనవరి 18వ తేదీన రాత్రి సమయంలో నిద్రలోనే పరమపదించాడు. ఆయన స్మృత్యర్థం విశాఖపట్నం 'అరసం', విశాఖపట్నం మార్క్సిస్టు అధ్యయన కేంద్రం వారు కలిసి 'విరియాల లక్ష్మీపతి సాహితీపురస్కారం' పురస్కారాన్ని ప్రతీయేటా ప్రదానం చేస్తున్నారు.

## రచనలు
* అగ్నిమీళే పురోహితం (కవిత్వం)
* ఆరు బయట అరుణోదయం (1976లో అనిశెట్టి అవార్డు పొందిన కవితాసంపుటి)
* క్రాంతి వత్సర (దీర్ఘకవిత)
* గురుముద్ర (కవిత్వం)
* చిలుకతత్తడిరౌత (దీర్ఘ కవిత)
* ధీరసమరం (కవిత్వం)
* పుడమి ఆక్రోశించింది (కవిత్వం)
* భారతజ్యోతి (కవిత్వం)
* ముక్త శిల్పి (కవిత్వం)
* అగ్నిపునీతం (నాటకం)
* నగారా (నాటకం)
* ఆముక్తమాల్యద (నాటకం) 
* పంచమవేదం (1988 లో కళాసాగర్ అవార్డు పొందిన నాటకం)
* శంకర విజయం (నాటకం)
* విజన్‌ 3కె (నాటకం)
* అక్షర విజయం (నాటిక)
* అరిచేలోయలు (నాటిక)
* అబలాకాండ (నాటిక)
* పెళ్ళివారోచ్చారు (నాటిక)
* మరమనిషి (నాటిక)
* తోలుబొమ్మలాట (నాటిక)
* శివతాండవం (నాటిక)
* శ్రీకాంత కృష్ణ తాండవం  (2011 లో నంది అవార్డు పొందిన పౌరాణిక నాటకం)
* అతడు అడివిని జయించాడు (1992 లో జాతీయ పురస్కారం పొందిన రేడియో నాటకం)

## మూలాలు

## యితర లింకులు
* విశాలాంధ్రలో వ్యాసం 
* ఆంధ్రజ్యోతిలో వ్యాసం
* సిలికానాంధ్రలో వ్యాసం
* సారంగ వెబ్ పత్రికలో వ్యాసం 
* ఆర్కైవ్స్‌లోని సమాచారం

వర్గం:తెలుగు కవులు
వర్గం:1943 జననాలు
వర్గం:విశాఖపట్నం జిల్లా కవులు
వర్గం:2012 మరణాలు
వర్గం:తెలుగు రచయితల జాబితా
రాగా (అరుణాచల్ ప్రదేశ్)

**రాగా,** భారత రాష్ట్రమైన అరుణాచల్ ప్రదేశ్ లోని ఒక పట్టణం. ఇది కమ్లే జిల్లా ప్రధాన పరిపాలనా కేంద్రస్థానం.రాగా జిల్లా ప్రధానకార్యాలయం జిరో నుండి ఉత్తరం వైపు 44 కి.మీ.దూరంలో ఉంది. ఇది రాష్ట్ర రాజధాని ఇటానగర్ నుండి దక్షిణం వైపు 100 కి.మీ.దూరంలో ఉంది. అరుణాచల్ ప్రదేశ్ శాసనసభ 60 నియోజకవర్గాలలో ఇది ఒకటి. రాగలో ప్రధాన కార్యాలయం ఉండే కమ్లే జిల్లా ఏర్పాటుకు 2017 అక్టోబరులో రాష్ట్ర ప్రభుత్వం ఆమోదం తెలిపింది. 

## జనాభా
2011 జనాభా లెక్కల ప్రకారం రాగా జనాభా 1,281, పరిపాలనా కేంద్రం "రాగ " 5,000 జనాభాను కలిగిఉంది. 

## ఇది కూడ చూడు

* అరుణాచల్ ప్రదేశ్ శాసనసభ నియోజకవర్గాల జాబితా
* అరుణాచల్ ప్రదేశ్ శాసనసభ

## మూలాలు



## వెలుపలి లంకెలు
అసీల్‌మెట్ట

అసీల్‌మెట్ట, ఆంధ్రప్రదేశ్ రాష్టంలోని విశాఖపట్నం నగరం లోని పేటల్లో ఒకటి. ఇది ఒక వాణిజ్య ప్రాంతం కూడా. పూర్వపు రోజుల్లో ప్రభుత్వం ఈ ప్రాంతంలో పన్నులు (తెలుగులో ) వసూలు చేసింది. అందుకే దీనికి అసీల్‌మెట్ట అనే పేరు వచ్చింది. 
## వాణిజ్యం
విశాఖపట్నం నగరంలో అత్యంత రద్దీగా ఉండే వాణిజ్య ప్రాంతాలలో ఇది ఒకటి. ఈ ప్రాంతంలో అనేక వాణిజ్య భవనాలు, విద్యా సంస్థలు, ఆహార సరఫరా ప్రదేశాలు, రెస్టారెంట్లకు కేంద్రంగా ఉంది. సంపత్ వినాయగర్ ఆలయం ఈ ప్రదేశంలో ఉంది. 

## రవాణా
ఆంధ్రప్రదేశ్ రోడ్ రవాణా సంస్థ బస్సులు నగరంలోని అన్ని ప్రాంతాలనుండి అసీల్‌మెట్టకు అందుబాటులో ఉంటాయి. ద్వారకా బస్ స్టేషన్ ఈ ప్రాంతానికి చాలా దగ్గరగా ఉంది.

## ప్రస్తావనలు

వర్గం:విశాఖపట్నంలోని ప్రాంతాలు
వర్గం:Coordinates on Wikidata


## వెలుపలి లంకెలు
వైష్ణవ్ తేజ్

**పంజా వైష్ణవ్‌ తేజ్‌** తెలుగు సినిమా నటుడు. ఆయన 2020లో ఉప్పెన సినిమా ద్వారా హీరోగా మారాడు. వైష్ణవ్ తేజ్‌ జానీ, శంకర్ దాదా ఎం.బి.బి.ఎస్., అందరివాడు చిత్రాల్లో బాలనటుడిగా నటించాడు.

## నటించిన సినిమాలు

## మూలాలు

వర్గం:తెలుగు సినిమా నటులు
వర్గం:తెలుగు సినిమా బాలనటులు
వర్గం:1990 జననాలు
ఖిలాడి

**ఖిలాడి** 2022లో  సినిమా యాక్షన్ ఎంటర్టైనర్ నేపథ్యంలో రూపొందిన తెలుగు సినిమా. రవితేజ హీరోగా, డింపుల్ హయాతి, మీనాక్షి చౌదరి హీరోయిన్స్‌గా నటించారు. ఈ చిత్రానికి దేవిశ్రీ ప్రసాద్ సంగీతం అందించాడు. ఖిలాడి టీజర్‏ను 2021, ఏప్రిల్ 12న విడుదల చేశారు. ఈ సినిమా 2021, మే 28న విడుదల కావాల్సి ఉండగా కరోనా పరిస్థితుల కారణంగా చిత్ర విడుదలను వాయిదా వేశారు. ఈ సినిమా ట్రైలర్‌ 2022 ఫిబ్రవరి 7న, సినిమా 2022 ఫిబ్రవరి 11న విడుదలైంది. 'ఖిలాడి' డిస్నీ ప్లస్ హాట్ స్టార్‌ ఓటీటీలో మార్చి 11 నుంచి స్ట్రీమింగ్ అయింది.
## కథ
మోహన్ గాంధీ (రవితేజ) భార్యను హత్య చేసిన నేరంపై జైలు శిక్ష అనుభవిస్తుంటాడు. క్రిమినల్‌ సైకాలజీ స్టూడెంట్‌ పూజా (మీనాక్షి చౌదరి), ఇంటెలిజెన్స్‌ ఐజీ జయరామ్‌ (సచిన్‌ ఖేడ్కర్‌) కుమార్తె. తన థీసిస్ కోసం సెంట్రల్‌ జైల్‌లో ఖైదీగా ఉన్న మోహన్‌గాంధీ (రవితేజ)ను కలుస్తుంది. తను చేయని నేరానికి శిక్ష అనుభవిస్తున్నానంటూ గాంధీ పూజకు తన గతం వివరిస్తాడు. గాంధీ గతం విన్న పూజా తనకు బెయిల్‌ వచ్చేలా చేస్తుంది. జైలు నుంచి బయటపడ్డ గాంధీ నిజ స్వరూపం తెలిసి పూజ షాకవుతుంది.

ఈ క్రమంలో గాంధీ ఓ క్రిమినల్‌ అని, హోం మినిష్టర్‌ (ముఖేష్‌ రుషి)కు ఇటలీ నుంచి వచ్చే పది వేల కోట్ల రూపాయలను కొట్టేయాలనే వేసే ప్లాన్‌లో భాగంగానే అతను జైల్లోకి వచ్చాడని, ఆ తర్వాత జైలు నుంచి బయటకు రావడానికి తనను అడ్డుం పెట్టుకొని ఓ కట్టుకథ చెప్పాడని తెలుసుకుంటుంది. ఇంతకీ గాంధీ ఎవరు??  ఈ పది వేల కోట్ల డబ్బుల డీల్ తో అతడికి సంబంధమేంటి, చివరికీ డబ్బులు ఎవరి సొంతమయ్యాయి అనేదే మిగతా సినిమా కథ.

## చిత్రం నిర్మాణం
‘ఖిలాడి’ సినిమా షూటింగ్ 2020, అక్టోబరులో ప్రారంభమైంది. ఈ సినిమాకు సంబంధించి యాక్షన్‌ సీక్వెన్స్‌తో పాటు రెండు పాటలను ఇటలీలో చిత్రీకరించారు.

## నటీనటులు

*రవితేజ- మోహన్ గాంధీ
*అర్జున్ సర్జా -అర్జున్ భరద్వాజ్ 
*డింపుల్ హయాతి-చిత్ర
* మీనాక్షి చౌదరి -పూజ 
*సచిన్ ఖేడేకర్ -ఐజీ జయరామ్‌
*ముకేష్ రిషి- గురు సింగమ్ 
*రావు రమేష్-రాజశేఖర్
*మురళి శర్మ-పుట్టపర్తి
*వెన్నెల కిశోర్ 
*అనసూయ భరధ్వాజ్-చంద్రకళ
*ప్రణీత
*థాకూర్ అనూప్ సింగ్ -డేవిడ్
*నికితిన్ ధీర్ -బాలసింగం
*ఉన్ని ముకుందన్ -రామకృష్ణ   
*భరత్ రెడ్డి 
*కేశవ్ దీపక్

## మూలాలు

వర్గం:2021 తెలుగు సినిమాలు
వర్గం:రవితేజ నటించిన సినిమాలు
వర్గం:అర్జున్ నటించిన సినిమాలు
అబ్బాయితో అమ్మాయి

**అబ్బాయితో అమ్మాయి** 2016లో విడుదలైన తెలుగు సినిమా. ఈ సినిమాలో నాగశౌర్య, పాల‌క్ ల‌ల్వాని హీరో, హీరోయిన్ గా నటించగా రమేశ్‌ వర్మ దర్శకత్వం వహించాడు. ఈ సినిమా 2016, జనవరి 01వ తేదీన విడుదలయ్యింది.

## కథ
అభి (నాగశౌర్య) అందరిలానే ఓ మంచి గర్ల్ ఫ్రెండ్ ని లైన్ లోపెట్టాలని ట్రై చేస్తుంటాడు. ప్రార్థన (పల్లక్ లల్వాని) ఫేస్ బుక్ లో మారు పేర్లతో పరిచయమై మంచి స్నేహితులవుతారు. ఆ ఆన్ లైన్ స్నేహం అలా కొనసాగుతుండగా.. ఇక్కడ ఆఫ్ లైన్లో ఒకరినొకరు చూస్తారు. అభి చాలా ప్లాన్లు వేసి ప్రార్థను ప్రేమలోకి దించుతాడు. తర్వాత ఇద్దరూ శారీరకంగా కూడా కలుస్తారు. ఈ విషయం వాళ్ల తల్లిదండ్రులకి తెలిసి సమస్య పెద్దదవుతుంది. ఆ సమయంలోనే అభి తననెలా మోసం చేసింది ప్రార్థనకు తెలుస్తుంది. దీంతో ఆమె అతణ్ని అసహ్యించుకుంటుంది. నిజ జీవితంలో విడిపోయిన వీళ్లిద్దరూ ఫేస్ బుక్ లో మాత్రం ఒకరినొకరు చూసుకోకుండా తమ స్నేహాన్ని కొనసాగిస్తారు. మరి ఆ స్నేహం ఎంతవరకు వెళ్లింది, చివరికి వీళ్లిద్దరూ కలిశారా లేదా అన్నది ఈ సినిమా కథ.

## నటీనటులు
*నాగ శౌర్య
*పాల‌క్ ల‌ల్వాని 
*బ్రహ్మానందం
*రావు రమేశ్
*మోహన్
*ప్రగతి
*తులసి
*పృథ్వీ

## సాంకేతికవర్గం
*దర్శకత్వం: రమేశ్‌ వర్మ
*నిర్మాతలు: జె.వందన అలేఖ్య, పి.కిరీటి, ఎస్.శ్రీనివాస్
*సంగీతం: ఇళయరాజా
*సినిమాటోగ్రాఫర్: శ్యామ్ కె. నాయుడు
*ఎడిటర్: ఎస్.ఆర్.శేఖర్
*పాటలు: రహ్మాన్
*ప్రొడక్షన్ డిజైనర్: బ్రహ్మ కడలి
*ఎగ్జిక్యూటివ్ ప్రొడ్యూసర్: మురళీకృష్ణ కొడాలి

## పాటలు
ఈ చిత్రానికి సంగీతం ఇళయరాజా అందివ్వగా, రెహ్మాన్, చైతన్య వర్మ & సిరాశ్రీ పాటలను రాశారు.

## మూలాలు

వర్గం:2016 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:బ్రహ్మానందం నటించిన సినిమాలు
జగద్ధాత్రి

**జగద్ధాత్రి** తెలుగు రచయిత్రి, అనువాదకురాలు, కాలమిస్ట్

## సాహితీ జీవితం
**జగద్ధాత్రి** 1964లో జన్మించారు. భారత యువ రచయిత్రులు, జగమంత కుటుంబం, కావ్యజ్యోతి వంటి ఫీచర్స్‌తో ఆమె కాలమిస్టుగా గుర్తింపు పొందారు. 2019 లో ఆంధ్రప్రదేశ్ సాహిత్య అకాడమీ సభ్యురాలిగా ఎన్నికయ్యారు. హన్స్ ఇండియా పత్రికకు ఆంగ్లంలో అనేక సాహితీ వ్యాసాలు రాశారు. విద్యార్థి దశలో ఆంధ్ర విశ్వవిద్యాలయం నుండి  ఎం ఏ (ఆంగ్లం) లో అప్పటి గవర్నర్ కుముద్ బెన్ జోషి చేతుల మీదుగా గోల్డ్ మెడల్ అందుకున్న జగద్ధాత్రి ఫిలాసఫీ, సోషియాలజీ, సైకాలజీలలో కూడా పీజీలు చేశారు. అలాగే అరబిందో చిన్ని కవితలలోని తాత్వికతపై మధురై కామరాజ్ విశ్వవిద్యాలయం నుండి ఎంఫిల్ చేశారు. 1996 నుండి 2002 వరకు లిటిల్ హార్ట్స్ స్కూలుకి ప్రధానోపాధ్యాయులుగా పనిచేశారు. ఆ తర్వాత  విశాఖలోని ఈస్ట్ కోస్ట్ మెరిటైమ్ అకాడెమీ‌లో ఇంగ్లీష్ ఫ్యాకల్టీగానూ, డీన్‌గానూ పనిచేశారు. ఆ తర్వాత ఎంఎస్సీ, ఎంఈడీ కోర్సులు చేసి అధ్యాపకురాలిగా సేవలందించారు. 

ఆంధ్రప్రభ, ఆంధ్రభూమి, సూర్య, ప్రజాశక్తి, నవ్య, చినుకు, విశాఖ సంస్కృతి, మ్యూజ్ ఇండియా ,కౌముది , విహంగ,  ఇ  -వాకిలి మొదలైన పత్రికలకు  విరివిగా ఆలోచనాత్మక విశ్లేషణాత్మక వ్యాసాలు రాసారు. తన సహచరుడు రామతీర్థతో కలిసి జగద్ధాత్రి మొజాయిక్ సాహిత్య సంస్థ ద్వారా శ్రీ శ్రీ శతజయంతి, కన్యాశుల్కం రెండవ ప్రచురణ వేడుకలు, గురజాడ 150 జయంతి, జనగణమన శతజయంతి, విజయనగరం కోట త్రిశత జయంతి కార్యక్రమాలు నిర్వహించారు. ఆకాశవాణి విశాఖపట్నంలో  రామతీర్థ , జగద్ధాత్రి కలిసి ‘సాహితీ సమీరాలు’ పేరుతో ఉత్తరాంధ్ర ప్రాముఖ్యతని తెలియజేసే సంయుక్త ప్రసంగాలు చేశారు. 2019 మే 30 తేదిన సాహితీ మిత్రుడు రామతీర్థ గుండెపోటుతో మరణించాక, 3 నెలలు గడవక ముందే జగద్ధాత్రి కూడా ఆత్మహత్య చేసుకున్నారు. 

## రచనలపై అభిప్రాయాలు
జగద్ధాత్రి రాసిన ఆటవిడుపు కవిత గురించి విమర్శకులు  బొల్లోజు బాబా మాట్లాడుతూ, గ్లోబల్ వార్మింగ్,  పాలస్తీనాలో పాలుగారే పసిపిల్లల బుగ్గలపైనుంచి జారే కన్నీటి చుక్కలు,  అంటార్కిటికాలో కరుగుతున్న మంచు, గోద్రా మంటలు, నందిగ్రామ్, ముదిగొండ పేలుళ్ళు వంటి సమకాలీన అంశాలను స్పృశిస్తూ,  ఇవి మానవాళి  శాంతిని భగ్నం చేస్తున్నాయని, వీటినుంచి ఆటవిడుపు తీసుకొని కాసేపు ఆలోచించమని- ఆటవిడుపు అంటే విరామం కాదు,  ఆటగాళ్లుగా మనందరం విశ్వశాంతికై తర్ఫీదు పొందే సార్ధక సమయం అనీ రచయిత్రి భావించిందని తెలిపారు. 

అలాగే జగద్ధాత్రి రాసిన సహచరణం కవితా సంపుటి గురించి మరో కవి  కె.శివారెడ్డి పుస్తకానికి వ్రాసిన ఆత్మీయవాక్యాలలో “She is not a frozen Feminist” అన్నారు.   జీవితంలోని అన్ని పార్శ్వాలకు తలుపులు తెరిచి, లోలోపల జనించే అలజడిని, ఆవేదనల్ని అక్షరాలలోకి వొంపిన ఆమె గొప్ప “ప్రేమమయి” అని తెలిపారు.  అందుకనే ఈ కవితలలో లోకంపట్ల ప్రేమ, దయ అంతర్వాహినులుగా ప్రవహించాయన్నారు. 

నెచ్చెలి పత్రికకు ఇచ్చిన ఇంటర్వ్యూలో పోరాటాల గురించి మాట్లాడతూ జగద్ధాత్రి "అస్తిత్వ పోరాటానికైనా.. ఇంకే పోరాటానికైనా, దేనికైనా.. కావాల్సింది మళ్ళీ రాజకీయ పరిష్కారమే. ఈ చిన్న పోరాటాలన్నీ ఆ మెయిన్ స్ట్రీమ్ పోరాటంలో కలవాల్సిందే. అప్పుడే సరి అయిన దశ దిశ చేరుతాయి" అని తెలిపారు. అదే ఇంటర్వ్యూలో జ్వాలాముఖిని తన అభిమాన కవిగా పేర్కొన్నారు. జగద్ధాత్రి కవయిత్రిగానే కాకుండా కథకురాలిగా కూడా సుపరిచితులు. ఈమె రాసిన రూప వస్తువు (నవ్య), రేపటి టీచర్లు (ప్రజాశక్తి) కథలు పలు చర్చలను లేవదీశాయి. 

## పురస్కారాలు
* వక్షస్థలే (ఆర్ ఎస్ క్రిష్ణమూర్తి కథా పురస్కారం)
* సహచరణం (పాతూరి మాణిక్యమ్మ కవితా పురస్కారం, అజోవిభో కందాళం ఫౌండేషన్ అవార్డు)

## మూలాలు

## యితర లింకులు
* సరసభారతిలో వ్యాసం
* సారంగ పత్రికలో వ్యాసం

వర్గం:తెలుగు కవులు
వర్గం:తెలుగు రచయిత్రులు
వర్గం:1964 జననాలు
వర్గం:విశాఖపట్నం జిల్లా కవులు
వర్గం:2019 మరణాలు
బ‌క్కియ‌రాజ్ క‌ణ్ణన్

**బ‌క్కియ‌రాజ్ క‌ణ్ణన్** భారతదేశానికి చెందిన సినిమా దర్శకుడు. ఆయన తమిళంలో రెమో, సుల్తాన్ చిత్రాలకు దర్శకత్వం వహించాడు.

## జననం& విద్యాభాస్యం
బ‌క్కియ‌రాజ్ క‌ణ్ణన్ తమిళనాడు రాష్ట్రం, వేలూరులోని రామనాథపురం గ్రామంలో క‌ణ్ణన్, లక్ష్మి దంపతులకు జన్మించాడు. ఆయన పదవ తరగతి వరకు తిరువళంలో పూర్తి చేశాడు. చెన్నైలోని ఎస్ఆర్ఎం యూనివర్సిటీ నుండి హోటల్ మేనేజ్మెంట్ పూర్తి చేశాడు. క‌ణ్ణన్ 2007-2010 వరకు తారామణి ఫిలిం & టెలివిజన్ ఇన్స్టిట్యూట్ నుండి డి.ఎఫ్.టెక్ పూర్తి చేశాడు.

## సినిమా జీవితం
బ‌క్కియ‌రాజ్ క‌ణ్ణన్ సుందర్‌ .సి దగ్గర దర్శకత్వ శాఖలో చేరి ‘కలగలప్పు’ సినిమాకు అసిస్టెంట్ డైరెక్టర్ గా పని చేశాడు. అట్లీ దగ్గర ‘రాజా రాణి’కి సినిమాకు అసిస్టెంట్ డైరెక్టర్ గా పని చేశాడు. 2016లో ‘రెమో’ సినిమాతో దర్శకుడిగా మారాడు. కార్తీ హీరోగా 2016లో సుల్తాన్ సినిమాకు దర్శకత్వం వహించాడు.

## మూలాలు

వర్గం:తమిళ సినిమా దర్శకులు
వర్గం:తమిళనాడు సినిమా దర్శకులు
కొంగవాలు కత్తి (నవల)

**కొంగవాలు కత్తి** చిందు కళాకారుల జీవితాలను సజీవంగా చిత్రించిన నవల.కేంద్ర సాహిత్య అకాడమీ యువ పురస్కారాన్ని పొందిన ఈ నవలను ఉస్మానియా యూనివర్సిటీ కోఠి మహిళా కళాశాల లెక్చరర్‌ డా. గడ్డం మోహన్‌రావు రచించారు.  త్రిమూర్తుల పెళ్లి కోసం విశ్వకర్మ ఆదిజాంబవంతునికి ఇచ్చిన కత్తే కొంగవాలు కత్తి. మోహనరావు ఈ నవలను 45 రోజులలో రాశారు. ఈ నవల పూర్తిగా చిందు కళాకారుల జీవితాలు, చిందు భాగవతం నేపథ్యంలోనే సాగుతుంది. చిందు కళాకారుల ఇంటిలో జన్మించిన మోహనరావు కుల వివక్షతో పాటు అనేక ఆటుపోట్లను ఎదుర్కొన్నారు. ఆ తర్వాత విద్యావంతుడిగా ఉస్మానియా యూనివర్సిటీ నుంచి అత్యున్నత డాక్టరేట్ డీగ్రీని అందుకున్న తొలి చిందు విద్యార్ధిగా రికార్డును సృషించారు. ఆ అనుభవాలతోనే ఆయన ఈ కొంగవాలు కత్తి నవలను రశారు. పీహెచ్‌డీ చేస్తున్నప్పుడే 2013లో చిందు ఎల్లమ్మ కళాజీవితం నేపథ్యంలో ‘చిందు ఎల్లమ్మ’, చిందు కళారత్న గడ్డం సమ్మయ్య జీవిత విశేషాలతో ‘చిందుల హంస’ రాశారు మోహన్‌రావు. 

## రచన పై అభిప్రాయాలు
'కొంగవాలు కత్తి' నవలలో చిందు భాగవతం స్ఫూర్తి ఉందని తెలంగాణ సాహిత్య అకాడమీ అధ్యక్షుడు డా. నందిని సిధారెడ్డి తెలిపారు. తెలంగాణకు, చిందు కళకు ఉన్న సాహిత్యాన్ని ఈ నవల తెలియచేస్తున్నదని, తెలంగాణ మట్టివాసనను తనువునిండా నింపుకున్న ఈ కొంగవాలు కత్తి, తెలంగాణ భాషా సోయగాలతో వికసించిందన్నారు. చిందు కళాకారుల ఇతివృత్తంగా నడిచే ‘కొంగవాలుకత్తి’ నవలలో అడుగడుగునా విభిన్న సాంస్కృతికాంశాలు పలకరిస్తాయని, ఆశ్రిత ఉపకులాలైన చిందు, డక్కలి, బైండ్ల, మోచి లాంటి వారు అంతకు మించిన వివక్షను ఎదుర్కొంటున్న తీరును పట్టిచూపిన ఆత్మవిమర్శనాత్మక మొదటి నవల ఈ కొంగవాలు కత్తి అని పలువురు విమర్శకులు అభిప్రాయపడ్డారు. 

## పాత్రలు, రచనాశైలి
చిందు కళకు మూలస్తంభంగా నిలిచే చిందు ఎల్లమ్మ, చిందు సాహితీవేత్త గడ్డం మచ్చయ్యదాసులు ఇందులో పాత్రలు. ఉత్కంఠభరిత కథనం, ఔచిత్యవంతమైన నాటకీయత, సజీవ పాత్ర చిత్రణం, సహజమైన పాత్రోచిత సంభాషణా నైపుణ్యం, మాండలిక సౌందర్యం లాంటివి రచయిత శిల్పంలోని ప్రత్యేకతలు. 'కొంగవాలు కత్తి' నవలలో నాయకుడు నర్సింగరావు. ఆ నర్సింగరావు ఎవరో కాదు... మోహన్‌రావే! అని దండోరనేస్తం పత్రికకు రాసిన వ్యాసంలో తెలిదేవర తెలిపారు. 
## పురస్కారాలు
ఈ నవలకు ఈ క్రింది పురస్కారాలు లభించాయి.
# నవతెలంగాణ పురస్కారం 
# విశాల సాహిత్య అకాడమీ పురస్కారం 
# అంపశయ్య నవీన్ లిటరరీ ట్రస్ట్ పురస్కారం 
# కేంద్ర సాహిత్య అకాడమీ యువ పురస్కారం

## మూలాలు

## యితర లింకులు
* దండోరనేస్తంలో వ్యాసం 
* తెలుగువెలుగులో వ్యాసం 
* నవతెలంగాణలో వ్యాసం
* ఆంధ్రజ్యోతిలో వ్యాసం 

వర్గం:చారిత్రిక నవలలు‎
వర్గం:తెలుగు నవలలు
వర్గం:సాహిత్య అకాడమీ పురస్కారం పొందిన పుస్తకాలు
వర్గం:2018 పుస్తకాలు
సాగర్ నగర్ (విశాఖపట్నం)

**సాగర్ నగర్,** ఆంధ్రప్రదేశ్ రాష్ట్రం విశాఖపట్నం నగర శివారు ప్రాంతం. ఇది బంగాళాఖాతం తీరంలో ఉంది. భీమునిపట్నం, విశాఖపట్నం బీచ్ రోడ్ లమధ్య ఈ సాగర్ నగర్ ప్రాంతం ఉంది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## సమీప ప్రాంతాలు
ఈ ప్రాంతానికి సమీపంలో ఎండాడ, జోడుగుళ్ళపాలెం, విశాలక్షి నగర్, ఆదర్శ్ నగర్, అపుఘర్ ఉన్నాయి.

## రవాణా
ద్వారకా నగర్ కు సమీపంలో ఉన్న ఈ ప్రాంతం ద్వారకా బస్ స్టేషన్ తో కలుపబడి ఉంది. ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో సాగర్ నగర్ మీదుగా ఆర్టీసీ కాంప్లెక్స్, కైలాసగిరి, కురమనపాలెం, తగరపువలస, ఓహ్పో, మిథిలాపురి కాలనీ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## ప్రార్థనా మందిరాలు
# నూకలమమ్మ దేవాలయం
# సుబ్రమణ్య స్వామి దేవాలయం
# దుర్గాదేవి దేవాలయం
# పిడిమాంబ దేవాలయం
# మస్జిద్-ఇ-ముజ్జామిల్
# మొహమ్మది మసీదు

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
మైనేని హరిప్రసాద్ రావు

మైనేని హరిప్రసాదరావు, (21 జూలై 1927 - 5 ఏప్రిల్ 2016).  అణు శక్తి పరిశోధకులు. న్యూక్లియర్ పవర్ బోర్డుకు డైరెక్టరుగా, మద్రాసు అణు విద్యుత్ కేంద్రం నిర్మాణంలో క్రీయాశీలక వ్యక్తి. పద్మశ్రీ పురస్కార గ్రహీత

## జననం,విద్య
మైనేని హరిప్రసాద రావు కృష్ణా జిల్లా అవనిగడ్డ సమీపంలోని ఎడ్లలంక గ్రామంలో 1927 జూలై 21న  జన్మించాడు.హరిప్రసాదరావు  ఇల్లినాయిస్ ఇన్స్టిట్యూట్ ఆఫ్ టెక్నాలజీ నుండి పవర్ సిస్టమ్స్ ఇంజనీరింగ్ లో మాస్టర్స్ డిగ్రీ చేసాడు. 1957లో జూనియర్ రీసెర్చ్ అధికారిగా ఉద్యోగంలో చేరి, అంచెలంచెలుగా పైకివచ్చాడు. అణు శక్తి రంగంలో అనేక వ్యాసాలు, పరిశోధనా పత్రాలను రచించాడు.   

భారతదేశంలోని ముంబైలోని DAE కి చెందిన అణు విద్యుత్ బోర్డు (ప్రస్తుతం ఎన్‌పిసిఎల్ అని పిలుస్తారు)  నిర్వాహాక డైరెక్టర్ గా మూడు సంవత్సరాలు పనిచేసాడు.   

దక్షిణ, పశ్చిమ  ఉత్తర భారత ప్రాంతీయ విద్యుత్ బోర్డులలో సభ్యుడిగా చాలా సంవత్సరాలు పనిచేశాడు.   

మద్రాస్ అటామిక్ పవర్ స్టేషన్ (MAPS) నిర్మాణాన్ని పర్యవేక్షించి దానిని సాకారం చేసిన వ్యక్తి. ఈ కేంద్రానికి తొలి డైరెక్టర్ గా పనిచేసాడు.మద్రాసు అటామిక్ పవర్ స్టేషన్ కి  వీరిని  "ది ఫాదర్" లేదా "ఆర్కిటెక్ట్" అని  ప్రశంసించారు.    

## అవార్డులు

* 1984 లో  సైన్స్ అండ్ టెక్నాలజీ లొ చేసిన విశేష కృషికి గుర్తింపుగా భారత ప్రభుత్వంచే పద్మశ్రీ పురస్కారం అందుకున్నాడు
* 1983 లో చేసిన కృషికి గుర్తింపుగా సంజయ్ గాంధీ అవార్డు.
## సామాజిక సేవ
హరిప్రసాద రావు ఎంకె ట్రస్ట్ ద్వారా, అవనిగడ్డ, ఎడ్లలంక, మైనేనివారిపాలెం, చల్లపల్లి, రిపాల్లే  గుడివాడలలో ఉచిత హోమియోపతి క్లినిక్లను నిర్వహించారు. వరద సహాయక చర్యలు చేసారు.

## మరణం
మైనేని హరి ప్రసాద రావు 88 ఏళ్ళ వయస్సులో 2016 ఏప్రియల్ 5 న చెన్నైలో మరణించారు. ఇతనికి ముగ్గురు కుమార్తెలు ఒక కుమారుడు.
## మూలాలు


## వెలుపలి లంకెలు
వర్గం:అణు విద్యుత్ బోర్డు
వర్గం:మద్రాస్ అటామిక్ పవర్ స్టేషన్
వర్గం:ఇల్లినాయిస్ ఇన్స్టిట్యూట్ ఆఫ్ టెక్నాలజీ
వర్గం:సంజయ్ గాంధీ అవార్డు
వర్గం:పద్మశ్రీ పురస్కార గ్రహీతలు
వర్గం:1927 జననాలు
వర్గం:2016 మరణాలు
వర్గం:కృష్ణా జిల్లా వ్యక్తులు
వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు
రేసపువానిపాలెం

**రేసపువానిపాలెం**, ఆంధ్రప్రదేశ్ రాష్ట్రం విశాఖపట్నం జిల్లా మహా విశాఖ నగరపాలక సంస్థ పరిధిలోని శివారు ప్రాంతం.

## భౌగోళికం
బంగాళాఖాతానికి పశ్చిమాన ఉన్న ప్రధాన వాణిజ్య, నివాస శివారు ప్రాంతాలలో ఇదీ ఒకటి. విశాఖపట్నం బిఆర్టిఎస్ రోడ్డు రేసపువనిపాలెంను అసీల్‌మెట్ట, ద్వారకా నగర్ తో కలుపుతోంది. ఇది గతంలో అసీల్‌మెట్ట, మద్దిలపాలెం మధ్య ఒక చిన్న శివారు ప్రాంతంగా ఉండేది. విశాఖపట్నంలోని అతిపెద్ద ఇండోర్ స్టేడియమైన *[[స్వర్ణ భారతి ఇండోర్ స్టేడియం]]* ఇక్కడ ఉంది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## సమీప ప్రాంతాలు
ఈ ప్రాంతానికి సమీపంలో మద్దిలపాలెం, నక్కవానిపాలెం, సీతమ్మపేట, ద్వారకా నగర్, మధురానగర్ ఉన్నాయి.

## వాణిజ్యం
ఇక్కడ స్పెన్సర్స్ మార్కెట్, రిలయన్స్ మార్ట్, అనేక ఇతర దుకాణాలు కూడా ఉన్నాయి.

## ప్రార్థనా మందిరాలు
# గణేష్ దేవాలయం
# సంపత్ వినాయగర్ దేవాలయం
# దుర్గా దేవాలయం
# రూహని షిఫా ఖానా
# తారా మసీదు
# యాసిన్ మసీదు
#రామాలయం మందిరం

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో రేసపువానిపాలెం మీదుగా విశాఖపట్నం విమానాశ్రయం, రామకృష్ణ బీచ్, కురమనపాలెం, తగరపువలస, హెచ్‌బి కాలనీ, ఓహ్పో, రైల్వే స్టేషన్, ఆర్టీసీ కాంప్లెక్స్ మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
రెల్లి వీధి (విశాఖపట్నం)

**రెల్లి వీధి**, ఆంధ్రప్రదేశ్ రాష్ట్రం విశాఖపట్నం నగరానికి మధ్యలో ఉన్న ప్రాంతం. విశాఖ మహా నగరపాలక సంస్థ స్థానిక పరిపాలనా పరిధిలో, నగర కేంద్రంగా ఉన్న ద్వారకా నగర్ నుండి 4  కి.మీ.ల దూరంలో ఈ ప్రాంతం ఉంది. జగదాంబ సెంటర్ కు చాలా సమీపంలో ఉన్న ఈ ప్రాంతం అన్ని రకాల వస్తువుల షాపింగ్ కేంద్రంగా పేరొందింది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో సాలిపేట మీదుగా టౌన్ కొత్తరోడ్, కొత్తవలస, సేవానగర్, గురజాడనగర్, రామకృష్ణ బీచ్ గాజువాక మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## ప్రార్థనా మందిరాలు
# గణేష్ దేవాలయం
# సంపత్ వినాయగర్ దేవాలయం
# దుర్గా దేవాలయం
# రూహని షిఫా ఖానా
# తారా మసీదు
# యాసిన్ మసీదు

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
సర్కారు వారి పాట

**సర్కారు వారి పాట** తెలుగులో రూపొందిన వినోదాత్మక  చిత్రము . మహేష్ బాబు కథానాయకుడిగా  నటించిన ఈ చిత్రానికి పరశురామ్ దర్శకత్వం వహించాడు.  మైత్రీ మూవీ మేకర్స్, 14 రీల్స్ ప్లస్, జి. మహేష్ బాబు ఎంటర్‌టైన్‌మెంట్ నిర్మించిన ఈ చిత్రంలో మహేష్ బాబు, కీర్తి సురేష్, సముద్రఖని, వెన్నెల కిషోర్, సుబ్బరాజు తదితరులు నటించారు. ఈ సినిమా 2022 మే 12న విడుదల అయ్యింది.

## నటీనటులు

*మహేష్ బాబు
*కీర్తి సురేష్
*వెన్నెల కిషోర్
*సుబ్బరాజు 
* నదియా
* పోసాని కృష్ణమురళి
* అజయ్
* బ్రహ్మాజీ 
* మహేష్ మంజ్రేకర్
* రవిప్రకాష్ 
* ప్రభాస్ శ్రీను
* ఎల్. బి. శ్రీరామ్
* రవి మరియ
* సౌమ్య మీనన్
* మనోబాల
* పరాగ్ త్యాగి
* సత్యం రాజేష్  
* రాజశ్రీ నాయర్
* గీతా భాస్కర్‌  
*  అప్పాజీ అంబరీష దర్భా
*  ఆర్.అమరేంద్రన్
* అనంత్‌బాబు
* నాగబాబు
* పవిత్ర లోకేష్

## '''పాటలు'''
*కళావతి  , సిద్ శ్రీరామ్ , రచన: అనంత శ్రీరామ్
*సర్కార్ వారి పాట (టైటిల్ సాంగ్ ) నారాయణ్ , రచన: అనంత్ శ్రీరామ్.
*మ మ మహేశా , శ్రీకృష్ణ, జోనిత గాంధీ , రచన : అనంత శ్రీరామ్.
*మురార వా , శ్రీకృష్ణ, శ్రుతి , రంజని, గాయత్రి , రచన: అనంత్ శ్రీరామ్ .
*సర్కార్ వారి పాట,( రాపో సాంగ్) నారాయణ్ మహా, శ్రావణ భార్గవి, మనీషా, ప్రత్యూష , శ్రీ సౌమ్య, శృతి రంజని, రచన: మహా హారిక నారాయణ్.
*పెన్నే  ,నాకేశ్ అజీజ్ , రచన : అనంత శ్రీరామ్.
*

## సాంకేతిక నిపుణులు
*దర్శకుడు: పరశురామ్
*నిర్మాతలు: నవీన్ యెర్నేని, వై. రవిశంకర్, రామ్ ఆచంట, గోపి ఆచంట.
*సంగీతం: థమన్
* కెమెరా: మది
*ఎడిటింగ్: మార్తాండ్ కె. వెంకటేష్
*ఆర్ట్: ఏ ఎస్ ప్రకాష్
*నిర్మాణ సంస్థలు: మైత్రి మూవీ మేకర్స్, జీఎమ్‌బి ఎంటర్‌టైన్‌మెంట్, 14 రీల్స్ ప్లస్

## చిత్రీకరణ వివరాలు
'సర్కారు వారి పాట' సినిమా 2020 నవంబరు 21న హైదరాబాద్ కేపీహెచ్‌బీ కాలనీలోని కాశీ విశ్వనాధ స్వామి గుడిలో పూజా కార్యక్రమాలతో ప్రారంభమైంది. మహేష్ బాబు కూతురు ఘట్టమనేని సీతార క్లాప్ కొట్టగా, నమ్రత కెమెరా స్విచ్ ఆన్ చేసింది. 2021 జనవరి మొదటివారం నుంచి రెగ్యులర్ షూటింగ్ ప్రారంభమైంది. ఈ చిత్రం దుబాయ్ లో తొలి షెడ్యూల్ షూటింగ్ జరుపుకుంది. రెండో షెడ్యూల్ 2021 ఏప్రిల్ 15వ తేదీ నుండి మొదలుపెట్టారు, యూనిట్‌లో ఒకరు కరోనా బారిన పడటంతో వాయిదా పడింది. ఈ షెడ్యూల్ ను 25 రోజుల పాటు చేయాలనుకున్నారు. 2021 జూలై లో చిత్రీకరణ పునఃప్రారంభించబడి, 2022 ఏప్రిల్ పూర్తయింది. గోవా, స్పెయిన్‌లలో చిత్రీకరణ జరిగింది. సినిమాకు సంగీతం ఎస్. థమన్ స్వరపరిచాడు, సినిమాటోగ్రఫీ ఆర్. మధి, ఎడిటింగ్ మార్తాండ్ కె. వెంకటేష్ అందించారు. మొదట 2022 జనవరి 13న విడుదల కావాల్సి ఉండగా, కరోనా కారణంగా నిర్మాణం ఆలస్యమయి వాయిదా పడింది. 2022 మే 12న థియేటర్లలో విడుదలైంది.

## స్పందన
ఈ సినిమా రివ్యూలతో సంబంధం లేకుండా బాక్స్ ఆఫీస్ వద్ద ఘన విజయం సాధించింది. *ది టైమ్స్ ఆఫ్ ఇండియా* పత్రికకు చెందిన నీషితా న్యాయపతి ఈ చిత్రానికి 2.5/5 రేటింగ్ ఇచ్చింది. "సర్కారు వారి పాట కమర్షియల్ డ్రామాగా మిగిలిపోయింది. మహేష్, కీర్తి నటన ఆకట్టుకుంటుంది" అని రాసింది. *పింక్‌విల్లాకు* చెందిన అరవింద్ ఈ చిత్రానికి 2.5/5 రేటింగ్ ఇచ్చాడు."ఈ చిత్రం చూడదగినది" అని రాశాడు. "మహేష్ బాబు, కీర్తి సురేష్ లు కొత్తగా ఆకట్టుకున్నారు" అని *ది హిందుస్థాన్ టైమ్స్‌*కి చెందిన హరిచరణ్ పూడిపెద్ది పేర్కొన్నాడు.

## మూలాలు

వర్గం:ఘట్టమనేని మహేశ్ ‌బాబు సినిమాలు
వర్గం:2022 తెలుగు సినిమాలు
వర్గం:తనికెళ్ళ భరణి సినిమాలు
వర్గం:పోసాని కృష్ణ మురళి సినిమాలు
కర్ణన్ (2021 సినిమా)

**కర్ణన్**, 2021లో విడుదలైన తమిళ సినిమా. వి క్రియేషన్స్ పతాకంపై కలైపులి ధాను నిర్మించిన ఈ చిత్రానికి మారి సెల్వరాజ్ దర్శకత్వం వహించాడు. ఈ సినిమా 2021 ఏప్రిల్ 9న విడుదలైంది. ఈ చిత్రం 2021, మే 14న అమెజాన్ ప్రైమ్ ఓటిటిలో విడుదలైంది.

## కథ
తమిళనాడులోని ఓ మారుమూల గ్రామం. ఆ ఊరికి బస్టాప్‌ ఉండదు. ఊరి పొలిమేరల్లో నుంచే రోజూ బస్సు వెళ్తుంది. చావు బతుకుల్లో కొట్టుమిట్టాడుతున్న బస్సు ఎవరూ ఆపరు. ఆ ఊళ్లో ఉండేదంతా అణగారిన వర్గాలకు చెందిన వారు కావడంతో రాజకీయ నాయకులు పెద్దగా పట్టించుకోరు. పక్క ఊరి జనాలకు,  బస్సు కండక్ట్రర్‌కి కూడా ఈ ఊరి వాళ్లంటే చులకన. ఆర్మీలో చేరేందుకు ప్రయత్నాలు చేస్తూ ఖాళీగా ఉండే యువకుడు కర్ణన్‌(ధనుష్‌). ఓ రోజు అతడు పట్నం నుంచి తిరిగి వస్తుండగా బస్సు ఆపమన్నందుకు గొడవ జరుగుతుంది. మీ ఊరొక శవాల దిబ్బ అని ఎగతాళి చేస్తాడు కండక్టర్‌. పక్క ఊరి బస్టాప్‌కు వెళ్లి కళాశాలకు వెళ్దామని ఓ యువతి ప్రయత్నిస్తే అక్కడి యువకులు అసభ్యంగా ప్రవర్తిస్తారు. ఇదేంటని ప్రశ్నించినందుకు ఆ యువతి తండ్రిని రోడ్డు మీద పడేసి కొడతారు.  ఇలాంటి అవమానాలు, చావులు, ఛిద్రమైన కలలు ఇవన్నీ చూస్తూ పెరుగుతాడు కర్ణన్‌. బస్సులేని కారణంగా తమ ముందు తరం అవకాశాలు పోగొట్టుకోకూడదని బలంగా వాదిస్తాడు. ఊరు దాటి తమ జాతి ప్రజలు ఎదగాలని ఆశపడతాడు. ఓ రోజు నిండు గర్భిణి రోడ్డు మీద నొప్పులతో వేదన పడుతుంటే బస్సు ఆగకుండా వెళ్లిపోతుంది. దీంతో ఆవేశం కట్టలు తెచ్చుకుంటుంది. అప్పుడు కర్ణన్‌ ఏం చేశాడు? తన ఊరి ప్రజల కోసం అతను చేసిన పోరాటం ఏంటి? అందుకు కర్ణన్‌ ఎదుర్కొన్న ఇబ్బందులు ఏంటి? అనేదే మిగతా సినిమా కథ. 

## నటించిన సినిమాలు
* ధనుష్ - కర్ణన్ 
* లాల్ - ఎమ్మ రాజా (తాత) 
*యోగి బాబు -  వాదమాలియాన్ 
* నటరాజన్ సుబ్రమణియమ్ - ఎస్పీ కన్నబీరన్
* రజిషా విజయన్ - ద్రవపతి 
* గౌరీ జి. కిషన్ - పోయిలాల్ 
* లక్ష్మి ప్రియా చంద్రమౌళి - పద్మిని  
* జి.ఎం కుమార్ - దుర్యోధనాన్
* షణ్ముగరాజం  - అభిమన్యు

## సాంకేతిక నిపుణులు
*రచన, దర్శకత్వం: మారి సెల్వరాజ్ 
*నిర్మాత: కలైపులి ధాను
*నిర్మాణ సంస్థ: వి క్రియేషన్స్
*సంగీతం: సంతోష్ నారాయణన్
*ఛాయాగ్రహణం: తేని ఈశ్వర్
*కూర్పు: సెల్వ ఆర్కే

## మూలాలు

వర్గం:2021 సినిమాలు
వర్గం:తమిళ సినిమాలు
వర్గం:అనువాద సినిమాలు
ధర్మపురి పురపాలకసంఘం

**ధర్మపురి పురపాలకసంఘం**, తెలంగాణ రాష్ట్రం, జగిత్యాల జిల్లాకు చెందిన ఒక పట్టణ స్థానిక స్వపరిపాలన సంస్థ. ధర్మపురి పట్టణం దీని ప్రధాన పరిపాలన కేంద్రం. ఈ పురపాలక సంఘం పెద్దపల్లి లోక్‌సభ నియోజకవర్గం లోని ధర్మపురి శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న ధర్మపురి, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
ధర్మపురి 8.95 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 230 కిలోమీటర్ల దూరంలో, జిల్లా కేంద్రం జగిత్యాల నుండి 30 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 15735 మంది కాగా, అందులో 7721 మంది పురుషులు, 8014 మంది మహిళలు ఉన్నారు. ఇది పరిపాలనా పరంగా మునిసిపాలిటీ 9 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 15 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం సంగి సత్తమ్మ చైర్‌పర్సన్‌గా, ఇందారపు రామయ్య వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# అయ్యోరి వేణుగోపాల్
# ఇందారపు రామయ్య (వైస్ చైర్‌పర్సన్‌)
# సంగనభట్ల సంతోషి
# పురాణపు కిరణ్మయి
# తరాల్ల కార్తీక్
# గుర్రాల సుధాకర్
# వేముల నాగలక్ష్మి
# వొడ్నాల ఉమాలక్ష్మి
# కొంపల పద్మ
# సంగి సత్తమ్మ (చైర్‌పర్సన్‌)
# జక్కు పద్మ
# గరిగె అరుణ
# తిర్మందాస్ అశోక్
# సయ్యద్ యూనుస్
# అనంతుల విజయలక్ష్మి 

## మూలాలు

## వెలుపలి లంకెలు
* ధర్మపురి పురపాలక సంఘ అధికారిక వెబ్సైటు 

వర్గం:జగిత్యాల జిల్లా పురపాలక సంఘాలు
వర్గం:2018 స్థాపితాలు
బట్టల రామస్వామి బయోపిక్కు

**బట్టల రామస్వామి బయోపిక్కు** గ్రామీణ నేపథ్యంలో నిర్మించిన తెలుగు సినిమా.  సతీష్‌కుమార్‌, రామకృష్ణ వీరపనేని నిర్మించిన ఈ చిత్రంలో ఆల్తాఫ్‌ హాసన్‌, శాంతిరావు నటించగా రామ్‌ నారాయణ్‌ దర్శకత్వం వహించాడు. ఈ చిత్ర టీజర్‌ను 2021, మార్చి 5న రిలీజ్ చేశారు. ఈ సినిమా జీ 5 ఓటీటీలో 2021, మే 14న విడుదలయింది.

## చిత్ర నిర్మాణం
ఈ సినిమా ప్రారంభోత్సవం 2019, నవంబరు 3న హైదరాబాద్‌లో జరిగింది. తొలి సన్నివేశానికి దర్శకుడు వీరశంకర్‌ క్లాప్‌ ఇవ్వగా, కెమెరామన్‌ జయరామ్‌ స్విచ్చాన్‌ చేశాడు. దర్శకుడు చంద్రమోహన్‌ తొలి సన్నివేశానికి గౌరవ దర్శకత్వం వహించగా, సంగీత దర్శకుడు ఆర్. పి. పట్నాయక్ ఈ సినిమా ఫస్ట్‌ లుక్‌ను విడుదల చేశాడు. ఈ కార్య క్రమంలో రచయిత భాస్కరభట్ల, నటులు రామ్‌ కార్తీక్, గౌతమ్‌ కృష్ణ పాల్గొని చిత్ర యూనిట్ కి శుభాకాంక్షలు తెలిపారు. ఈ చిత్ర షూటింగ్ 2019, డిసెంబరు 18న షూటింగ్ పూర్తి చేశారు. 

## కథ
రామస్వామి (అల్తాఫ్ హసన్) కి జీవితంలో రెండు లక్ష్యాలు ఉంటాయి. అవేంటంటే శ్రీరాముడిలా ఒక్కరిని మాత్రమే పెళ్లి చేసుకోవాలి.. చీరల వ్యాపారం బాగా చేయాలి. పూసలు అమ్ముకునే జయప్రద (శాంతి రావు)ను రామస్వామి (అల్తాఫ్ హుస్సేన్) తొలి చూపులోనే ఇష్టపడి ప్రేమలో పడుతాడు. గ్రామ పెద్దలను ఒప్పించి జయప్రదను రామస్వామి కులాంతర వివాహం చేసుకొంటాడు. అలానే బట్టల వ్యాపారం కొనసాగిస్తుంటాడు. ఇలా అతను కోరుకున్నట్లే జరుగుతుందని అనుకుంటుండగా.. అనుకోని పరిస్థితుల్లో జయప్రద చెల్లెలు జయసుధ (లావణ్య రెడ్డి)ని కూడా రామస్వామి పెళ్లి చేసుకోవాల్సి వస్తుంది. ఈ క్రమంలో పక్క గ్రామానికి చెందిన మరో యువతి శ్రీదేవి (సాత్వికా జయ్) ని రామస్వామి బలవంతంగా పెళ్లి చేసుకోవాల్సి వస్తుంది. ఒక్కరిని పెళ్లి చేసుకోవాలనుకున్న రామస్వామి ముగ్గుర్ని ఎందుకు పెళ్లి చేసుకున్నాడు? ఆ తర్వాత ఏమైంది? అనేది ఈ సినిమా కధ. 

## నటీనటులు
*ఆల్తాఫ్‌ హాసన్‌  - బట్టల రామస్వామి
*శాంతిరావు - జయప్రద 
*లావణ్యా రెడ్డి - జయసుధ 
*సాత్వికా జై  - శ్రీదేవి 
*భద్రం
*శ్రీ చందన
*శ్రీ వర్ధన్
*నటరాజ్ 

## సాంకేతికవర్గం
*నిర్మాణ సంస్థ : సెవెన్ హిల్స్ ప్రొడక్షన్స్  
*సమర్పణ: మ్యాంగో మాస్ మీడియా 
*నిర్మాతలు: సతీష్ కుమార్ ఐ, వి. రామకృష్ణ వీరపనేని (‘మ్యాంగో’ రామ్)
*స్క్రీన్ ప్లే, సంగీతం, దర్శకత్వం: రామ్‌ నారాయణ్‌ 
*కథ: రామ్ నారాయణ్, వాసుదేవమూర్తి
*డైలాగ్స్, పాటలు: వాసుదేవమూర్తి
*ఛాయాగ్రహణం: 	పీ.ఎస్.కె మని
*ఎడిటింగ్: సాగర్ దాడి
*కొరియోగ్రాఫర్ : హరి తాటిపల్లి  
*ఆర్ట్ డైరెక్టర్ : ఉపేందర్ రెడ్డి  
*కాస్ట్యూమ్స్: మాన్వి గౌతమ్ 

## మూలాలు

వర్గం:2021 తెలుగు సినిమాలు
శుక్ర

**శుక్ర** 2021లో విడుదలైన తెలుగు సినిమా. అరవింద్ కృష్ణ, శ్రీజితా ఘోష్ హీరో,హీరోయిన్ గా నటించిన ఈ సినిమాకు సుకు పూర్వజ్ దర్శకత్వం వహించాడు. ఈ సినిమా 2021 ఏప్రిల్ 23న విడుదలైంది. ఈ చిత్రం అమెజాన్ ప్రైమ్‌లో విడుదల అయ్యింది.

## కథ
వైజాగ్ నగరంలో థగ్స్ అనే మాఫియా ముఠా వరుస నేరాలకు పాల్పడుతుంటుంది. డబ్బున్న కుటుంబాలను హతమార్చి లూటీలు చేస్తుంటారు. నగరం నేరమయంగా ఉన్నప్పుడు ఇక్కడికి భార్యతో కలిసి వస్తాడు విల్లి. విలియమ్ అలియాస్ విల్లి (అరవింద్ కృష్ణ) ఒక బిజినెస్ మెన్. సొంత కంపెనీ నడుపుతుంటాడు. అతని అందమైన వైఫ్ రియా (శ్రీజిత ఘోష్). విల్లి బిజీ లైఫ్ వల్ల వైజాగ్ వచ్చాకే ఈ జంటకు ప్రైవసీ దొరుకుతుంది. భర్త తనతో ఎక్కు టైమ్ స్పెండ్ చేయాలని రియా కోరిక. తన బర్త్ డేకు హౌస్ పార్టీ కావాలని విల్లిని కోరుతుంది రియా. అలా తన క్లోజ్ ఫ్రెండ్స్ అంతా కలిసి విల్లీ రియా ఇంట్లో పార్టీ చేసుకుంటారు. ఈ పార్టీ జరిగిన రాత్రి అనూహ్యంగా రియా, మరో ఇద్దరి హత్యలు జరుగుతాయి. ఈ హత్యలు చేసిందెవరు, హత్యలకు కారణం ఏంటి, తన భార్యను, స్నేహితులను చంపిన ఆ నేరస్తుడిని విల్లి ఎలా పట్టుకున్నాడు అనేది సినిమా కథ.

## నటీనటులు
*అరవింద్ కృష్ణ - విల్లి 
*శ్రీజిత - రియా
*విశాల్ భార్గవ్ రాజ్
*సంజీవ్ రాయ్
*మిలన్ రాఠీ
*పూజ చౌరాసియా
*జాస్ ప్రీత్ కౌర్
*ఈషా శెట్టి

## సాంకేతిక నిపుణులు
*నిర్మాతలు - అయ్యన్న నాయుడు నల్ల, తేజ్ పల్లె 
*రచన దర్శకత్వం - సుకు పుర్వజ్ 
*సంగీతం - ఆశీర్వాద్ 
*కాస్ట్యూమ్ డిజైనర్ - రియా పూర్వజ్  
*సినిమాటోగ్రఫీ - జగదీశ్ బొమ్మిశెట్టి

## మూలాలు

వర్గం:2021 తెలుగు సినిమాలు
పాడి కౌశిక్ రెడ్డి

**పాడి కౌశిక్ రెడ్డి** భారతదేశానికి చెందిన క్రికెటర్ , రాజకీయ నాయకుడు. ఆయన 2021 నవంబరులో జరిగిన తెలంగాణ శాసనమండలి ఎన్నికల్లో ఎమ్మెల్యే కోటాలో టిఆర్ఎస్ ఎమ్మెల్సీ అభ్యర్థిగా ఖరారైయ్యారు. ఆయన 2021 డిసెంబరు 01 నుండి 2023 డిసెంబరు 9 వరకు పనిచేశాడు.

## క్రీడా జీవితం
పాడి కౌశిక్‌ రెడ్డి హైదరాబాద్ జట్టుకు దేశవాళీ క్రికెట్ లో ప్రాతినిధ్యం వహించాడు. అయన తన తొలి మ్యాచ్ ను పంజాబ్ తో 2004 డిసెంబరు 22లో ఆడాడు. ఆయన రైట్ హ్యాండ్ బ్యాట్స్ మెన్ గా, మీడియం పేసర్ గా జట్టుకు సేవలందించాడు.కౌశిక్‌ రెడ్డి తన చివరి మ్యాచ్ 2007లో ఆడి, క్రికెట్ నుండి తప్పుకొని రాజకీయాల్లోకి వచ్చాడు.

## రాజకీయ జీవితం
కౌశిక్‌రెడ్డి 2018 తెలంగాణ అసెంబ్లీ ఎన్నికల్లో హుజూరాబాద్‌ నియోజకవర్గం నుండి కాంగ్రెస్‌ అభ్యర్థిగా పోటీ చేసి టిఆర్ఎస్ అభ్యర్థి ఈటల రాజేందర్‌ చేతిలో ఓటమి పాల్యయాడు. పాడి కౌశిక్ రెడ్డి 12 జూలై 2021న కాంగ్రెస్ పార్టీకి రాజీనామా చేశాడు. కౌశిక్ రెడ్డి 21 జూలై 2021న హైదరాబాద్ లోని తెలంగాణ భవన్‌లో టీఆర్‌ఎస్‌ అధ్యక్ష్యుడు, సీఎం కల్వకుంట్ల చంద్రశేఖర్‌ రావు సమక్షంలో తెలంగాణ రాష్ట్ర సమితి (టీఆర్‌ఎస్‌)లో చేరాడు.

పాడి కౌశిక్ రెడ్డిని గవర్నర్‌ కోటా నామినేటెడ్‌ ఎమ్మెల్సీగా రాష్ట్ర గవర్నర్ ఆమోదం కోసం 2021 ఆగస్టు 1న మంత్రివర్గం సిఫారసు చేసింది.

పాడి కౌశిక్ రెడ్డి తెలంగాణ శాసనమండలికి 2021లో జరిగిన ఎన్నికల్లో ఎమ్మెల్యే కోటా ఎమ్మెల్సీ ఎన్నిక‌ల్లో 2021 నవంబరు 16న టిఆర్ఎస్ ఎమ్మెల్సీ అభ్యర్థిగా ఖరారై, నవంబరు 22న ఎమ్మెల్సీగా ఎన్నికయ్యాడు. ఆయనను 2023 ఏప్రిల్ 19న హుజూరాబాద్‌ నియోజకవర్గ బీఆర్‌ఎస్‌ ఇన్‌చార్జ్‌గా పార్టీ జాతీయ అధ్యక్షుడు, ముఖ్యమంత్రి కేసీఆర్ నియమించాడు. ఆయన 2023 ఎన్నికల్లో హుజూరాబాద్‌ నియోజకవర్గం నుండి ఎమ్మెల్యేగా పోటీ చేసి తన సమీప ప్రత్యర్థి బీజేపీ అభ్యర్థి ఈటెల రాజేందర్ పై 16,873 ఓట్ల మెజార్టీతో ఎమ్మెల్యేగా అసెంబ్లీకి ఎన్నికై, 2023 డిసెంబరు 9న శాసనసభ్యుడిగా ప్రమాణస్వీకారం చేశాడు.

## వివాదాలు
హైదరాబాద్ లో సినీహీరో రాజశేఖర్ సోదరుడు గుణ శేఖర్ పై దాడి కేసు.

## మూలాలు


వర్గం:భారత జాతీయ కాంగ్రెస్ నాయకులు
వర్గం:తెలంగాణ శాసనమండలి సభ్యులు
వర్గం:తెలంగాణ శాసన సభ్యులు (2023)
రేణుక అయోల

**రేణుక అయోల** తెలుగు కవయిత్రి.

## సాహితీ జీవితం

**రేణుక అయోల** ఒరిస్సాలోని కటక్ ప్రాంతంలో జన్మించారు. ఈమె అసలు పేరు రేణుక అయ్యల సోమయాజుల.  ఉద్యోగరీత్యా మధ్యప్రదేశ్ రాష్ట్రంలో ఉండడం వల్ల హిందీ గజల్స్ వినడం, వాటిపై ఆసక్తి పెంచుకోవడం చేశారు. ఈ క్రమంలో చాలా గజల్స్‌ను ఆమె తెలుగులోకి అనువదించారు. జగ్జీత్ సింగ్, పంకజ్ ఉదాస్, మెహదీహసన్, హరిహరన్ ఈమె అభిమానించే గజల్ కళాకారులు. గజల్స్ పై ఉన్న మక్కువే ఆమెను కవిత్వం రాయడానికి పురిగొల్పింది.  ఆమె రాసిన లోపలి స్వరం కవితా సంపుటిలో సగానికి పైగా కవితలు ఆమె దైనందిన జీవితంలో తారసపడ్డ సంఘటనలు, ఆమె జీవితంలో ముడిపడ్డ సన్నిహితుల గురించి, స్థలాల గురించి చెప్పినవే. అలాగే రేణుక రాసిన ఎర్రమట్టి గాజులు కవితా సంపుటి గురించి విమర్శకులు సి.హెచ్‌.ఉషారాణి మాట్లాడుతూ "స్త్రీ సమాజంతో పోరాటం చేస్తూనే వుంటుంది. ఆ పోరాటం శారీరకంగా కంటే మానసికంగానే ఎక్కువ సాగుతుంది. మానసిక దాడులు మనిషికి, మనసుకు కొన్ని యోజనాల దూరం చేస్తుంది. ఒక మధ్య తరగతి ఆడపిల్ల అనేక కలల్ని, ఆశయాలను కలగలిపి మొసుకుంటూపోతూ దూరాన్ని కవిత్వంతో కొలుచుకుంటూ పోతున్న వైనం ఈ ఎర్రమట్టి గాజులు'' అని విశ్లేషించారు. 

## కవిత్వంపై విశ్లేషణలు

రేణుక అయోల కవిత్వాన్ని విశ్లేషిస్తూ సాహితీ వేత్త శైలజామిత్ర పలు వ్యాఖ్యలు చేశారు. "కలమనేది కాలంతో పాటు కదులుతుంది. జీవితంలో ఎన్నో సంఘటనలు మనల్ని హత్తుకుని నిరంతరం జ్ఞాపకానికి వస్తుంటాయి. అటువంటివే రేణుక కలం నుండి జాలువారిన నీటి బొమ్మ, మరణమే చరిత్ర, కొత్త ఉదయం పుట్టుక, ఊరి  ప్రయాణం, పల్లకీలో పెళ్ళికూతురు కవితలు. ప్రతి కవితలో ఓ ఆర్ద్రత ఉంది. మానవత్వం ఉంది. అన్నిటికంటే ముఖ్యంగా పరిశీలన ఉంది. కవికి పరిశీలనా ఎంత అవసరమో అంతా రేణుక గారిలో ఉంది అనడం అతిశయోక్తి కాదు" అని తెలిపారు.   రచయిత సౌభాగ్య రేణుక కవిత్వాన్ని విశ్లేషిస్తూ అంతః తీరాల అన్వేషణ అనే గ్రంథంలో రాశారు. "రేణుక కవితలు జీవితాన్ని, అనంత విశ్వాన్ని ప్రశ్నిస్తాయి.  అలతి అలతి పదాలలో అమృతగుళికల్లాంటి భావాలతో కవితలను గుబాళింపచేస్తారు. అబద్ధంలాంటి కల నిజంలాంటి చేదుకన్నా వెయ్యిరెట్లు నయం అని చెప్పడంలో కలలపై ఆమె స్పష్టత అర్థమవుతుంది. జీవితాన్ని, అనంత విశ్వాన్ని ప్రశ్నించే నైజం ఆమె స్వంతం. కవితలలో ప్రతి పదం తాత్విక ధోరణిని ప్రదర్శిస్తుంటారు" అని తన రచనలో అభిప్రాయపడ్డారు సౌభాగ్య.   

## రచనలు
*రెండు చందమామలు (కథల సంపుటి)
*పడవలో చిన్ని దీపం (కవితా సంపుటి)
*లోపలి స్వరం (కవితా సంపుటి)
*మూడవ మనిషి (హిజ్రాలపై దీర్ఘ కావ్యం)
*ఎర్ర మట్టి గాజులు
*సౌభాగ్య (రేణుక అయోల కవిత్వ విశ్లేషణ)
*పృధ... ఒక అన్వేషణ (దీర్ఝకావ్యం)

## పురస్కారాలు
*రంజని కుందుర్తి (మంచి కవిత)

*ఆంధ్రసారస్వత సమితి పురస్కారం ( వచన కవిత్వం)
*రమ్యభారతి కథా పురస్కారం
*ఇస్మాయిల్ అవార్డు ( వచన కవిత్వం 2012.
* లేఖిని (మాతృ devo భవ)పురస్కారం
    ( వచన కవిత్వం 
* అమృతలత అపురూపపురస్కారం( వచన కవిత్వం )
* సోమేపల్లి సాహితీ పురస్కారం

## మూలాలు

## యితర లింకులు
* వాకిలి ఈపత్రికలోని వ్యాసం
* కినిగెలో లోపలిస్వరం కవితా సంపుటిపై విశ్లేషణ 
* కొలిమి వెబ్ పత్రికలో ఇంటర్వ్యూ
* సారంగ వెబ్ పత్రికలో వ్యాసం 

వర్గం:తెలుగు కవులు
వర్గం:తెలుగు రచయిత్రులు
వర్గం:రంజని కుందుర్తి పురస్కార గ్రహీతలు
సిద్ధార్థ కట్టా

సిద్ధార్థ కట్టా తెలుగు కవి, జర్నలిస్టు, ప్రచురణ కర్త. కవి సంగమం కవులలో ఒకడు. తన మొదటి కవితా సంపుటి ఒక పేర "ఒక... పబ్లికేషన్స్"ను వికాసతో కలిసి స్థాపించాడు.

## సాహితీ జీవితం
సిద్ధార్థ కట్టా గుంటూరు జిల్లా నరసరావుపేట పట్టణంలో జన్మించాడు. 2013లో బీటెక్ పూర్తి చేశాడు. 2015 నుంచి కవిత్వం రాస్తున్నాడు. 2018లో 'ఒక...' పేరుతో కవిత్వ సంకలనం తెచ్చాడు. 2016 లో ప్రజాశక్తి జర్నలిజం స్కూల్లో ట్రైనింగ్ తీసుకున్నాడు. ఆ తర్వాత ఏడాదిన్నర పాటు 'జీవన' పేరుతో నడిచే ప్రజాశక్తి  ఫ్యామిలీ పేజీకి ఫీచర్స్ రాశాడు. ఇప్పుడు మోజో టీవీలో పనిచేస్తున్నాడు. ప్రస్తుతం ఒక దీర్ఘకవితను తీసుకొచ్చే పనిలో ఉన్నాడు.  సిద్ధార్థ కట్టా కవిత్వంపై విమర్శకులు బొల్లోజు బాబా మాట్లాడుతూ "వస్తు విస్తృతి సిద్ధార్థ కవిత్వానికి గొప్ప బలం. చంద్రికల నుంచి ఉరికొయ్యలదాకా ఇతని కవిత్వం విస్తరించి ఉంది. యువకవుల్లో ఇది అరుదుగా కనిపించే లక్షణం. మంచి కవి నుండి గొప్ప కవిని వేరుచేసేది ఈ లక్షణమే " అని తెలిపారు. 

"ఆధునిక జీవన సారాంశాన్ని కవిత్వం చేయటం సిద్ధార్థ కవిత్వ లక్షణం. మంచి పదచిత్రాలను అలవోకగా సృష్టించగలిగే ప్రతిభ కలిగినవాడు సిద్ధార్థ.  జీవితంలోని మల్టిప్లిసిటీని అర్ధం చేసుకొన్నవాడు. జీవితం పట్ల తనకున్న నిర్ధిష్టమైన ఆలోచనలను సౌందర్యాత్మకంగాను, శక్తివంతంగానూ కవిత్వంలోకి ఒంపగలిగిన నేర్పు కలిగినవాడు" అని సిద్ధార్థ కవిత్వం గురించి బొల్లోజు బాబా విశ్లేషించారు. అలాగే మరో సాహితీ విమర్శకుడు సీతారాం సిద్ధార్థను కవిత్వ కోపోద్రిక్తుడిగా పేర్కొన్నారు. "వాక్యం ఎప్పుడూ ఒక ఆపద. పదం పెను ప్రమాదం. భాషే మూగది. మోనోగ్లాబ్ మిలీనియం వస్తుందా? రాకనే చస్తుందా? అన్ని అంతరింపులు వరదల్లోంచి ఇతనొక గజఈతగాడిలాగా దేనినో కాపాడడానికి పయనమవుతున్నాడు" అని సిద్ధార్థ కవిత్వం గురించి సీతారాం తెలిపారు. 

## పురస్కారాలు
*రొట్టమాకు రేవు కవితా పురస్కారం (కె.ఎల్.నరసింహారావు స్మారక అవార్డు)
*అరుణ్ సాగర్ యువపురస్కారం
* గంధం నాగరాజు యువపురస్కారం

## ఒక... పబ్లికేషన్స్
వికాసతో కలిసి 2025లో ఒక పబ్లికేషన్స్ ప్రారంభించి ప్రచురణ రంగంలో అడుగు పెట్టాడు.
శరత్, మెట్ల జువ్వలు ప్రక్రియలో రచించిన కవితల్ని "తిమ్మిరిబిళ్ళలు తొడపాశాలు" గా తీసుకువచ్చాడు.

1. తిమ్మిరిబిళ్ళలు తొడపాశాలు, 2025 (జువ్వలు) - శరత్, మెట్ల
2. పరువు, 2025 (అనువాద నవల) - ఝాన్సీ పాపుదేశి

## మూలాలు

## యితర లింకులు
* కొలిమి వెబ్ పత్రికలో వ్యాసం
* ప్రజాశక్తిలో వ్యాసం
* సాహితీయానం బ్లాగులో వ్యాసం

వర్గం:తెలుగు కవులు
వర్గం: గుంటూరు జిల్లా కవులు
యాదా కృష్ణ

thumb|యాదా కృష్ణ
**యాదా కృష్ణ**  తెలుగు సినీ నటుడు.  ఈయన ఎక్కువగా బీ గ్రేడ్ సినిమాలలో నటించాడు.  

## సినీ జీవితం
జవహర్ లాల్ నెహ్రు సాంకేతిక విశ్వవిద్యాలయం (జేఎన్‌టీయూ) లో ఉద్యోగిగా కెరీర్  ప్రారంభించిన యాదా కృష్ణ, లో బడ్జెట్ సినిమాలతో తెలుగు సినీ పరిశ్రమకు పరిచయమయ్యాడు. తర్వాత తన సినిమాలకు తానే నిర్మాతగా మారాడు. అలా నిర్మించిన సినిమాలలో తానే కథానాయకుడిగా నటించాడు. అయితే  ఇండస్ట్రీలో  పెద్దగా నిలదొక్కుకోలేకపోయాడు. దీంతో ఆర్థికపరమైన ఆటుపోట్లను కూడా ఎదుర్కొన్నాడు. అలాగే పలు టీవీ సీరియళ్లలో కూడా నటించాడు.  యాదాకృష్ణకు భార్య రమాదేవి, ముగ్గురు పిల్లలు ఉన్నారు.  తెలంగాణ హీరోగా  గుర్తింపు తెచ్చుకున్న యాదా కృష్ణ ఆరోగ్య సమస్యలతో నిజాంపేట్‌లోని ఓ ఆసుపత్రిలో మే 2020 నెలలో మరణించాడు. 

## సినిమాలు
*గుప్త శాస్త్రం
*వయసు కోరిక
*పిక్నిక్ 
*ఇరుకింట్లో ఇద్దరు పెళ్లాలు
*సంక్రాంతి అల్లుడు
*గూఢచారి 786

## మూలాలు
 

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
రాకేష్ మాస్టర్

**రాకేష్ మాస్టర్** (1968 - 2023 జూన్ 18) భారతీయ సినిమా కొరియోగ్రాఫర్. దాదాపు 300 సినిమాలకు కొరియోగ్రఫీ చేశాడు. ఆయన అసలు పేరు ఎస్. రామారావు. 

2020 సంవత్సరంలో గ్లోబల్ హ్యమన్ పీస్ యూనివర్సిటీ వారు సేవా రంగంలో రాకేష్ మాస్టర్‌కు డాక్టరేట్ ప్రకటించారు.

## జీవిత విషయాలు
ఎస్. రామారావు 1968వ సంవత్సరంలో తిరుపతి ప్రాంతంలో జన్మించాడు. ఈయనకు నలుగురు అక్కలు, ఒక అన్న, ఒక తమ్ముడు ఉన్నారు. హైదరాబాద్‌లో ముక్కురాజు మాస్టర్ వద్ద కొంతకాలం పనిచేశాడు. శేఖర్ మాస్టర్, జానీ మాస్టర్ లాంటి వారికి శిక్షణ ఇచ్చాడు. వేణు, మణిచందన, ప్రభాస్, ప్రత్యూష మొదలైన సినీ నటులు రాకేష్ మాస్టర్ వద్ద శిక్షణను పొందారు. లాహిరి లాహిరి లాహిరిలో, దేవదాసు, చిరునవ్వుతో, సీతయ్య, అమ్మో పోలీసోళ్ళు మొదలైన సినిమాలలోని పాటలకు రాకేష్ మాస్టర్ కొరియోగ్రఫీ చేశారు. అలాగే ఈటీవీ వేదికగా ప్రారంభమైన డ్యాన్స్ షో ఢీ లో బషీర్ అనే కుర్రాడికి మాస్టర్‌గా వ్యవహరించాడు అదే విధంగా జబర్దస్త్ కామెడీ షోకి సంబంధించి పలు ఎపిసోడ్లలో పార్టిసిపెంట్‌గా కూడా పాల్గొన్నాడు ఆయన చాలామందికి సహాయం చేశారు

## వివాదాలు
యూట్యూబ్ వేదికగా రాకేష్ మాస్టర్ అనేక వివాదాస్పద ఇంటర్వ్యూలు ఇచ్చాడు. రామ్ గోపాల్ వర్మ, శ్రీరెడ్డి, ఎన్టీఆర్, బాలకృష్ణ, మోహన్ బాబు, చిరంజీవి, మంచు లక్ష్మి‌లను టార్గెట్ చేస్తూ  ఆయన చేసిన వ్యాఖ్యలు దుమారం లేపాయి. అలాగే పుల్లయ్య అనే పల్లెటూరి కుర్రాడికి రాకేష్ మాస్టర్ డ్యాన్స్‌లో కొన్నాళ్లు శిక్షణ ఇచ్చాడు. కానీ ఆ కుర్రాడు ఆ శిక్షణను మధ్యలోనే ముగించి, తన మాస్టర్ పైనే వ్యతిరేక వ్యాఖ్యలు చేసిన వార్త సోషల్ మీడియాలో సంచలనాన్ని రేకెత్తించింది. ఓ యూట్యూబ్ ఛానల్‌కు ఇంటర్వ్యూ ఇస్తూ  శ్రీకృష్ణుడి పట్ల అనుచిత వ్యాఖ్యలు చేశారని చెబుతూ యాదవ సంఘ నాయకులు రాకేష్ మాస్టర్ పై మే 2021 నెలలో హైదరాబాద్ పోలీసులకు ఫిర్యాదు చేశారు.  

## మరణం
రాకేశ్‌ మాస్టర్‌ విశాఖలో జరిగిన ఓ ఈవెంట్‌లో పాల్గొని హైదరాబాద్‌ తిరిగొచ్చిన తరువాత అస్వస్థతకు గురై 2023 జూన్ 18న మధ్యాహ్నం ఒంటి గంటకు హైదరాబాద్‌లోని గాంధీ హాస్పిటల్‌లో అడ్మిట్‌ అవ్వగా, డయాబెటిస్‌ పేషెంట్‌ కావడంతో పాటు సివియర్‌ మెటాబాలిక్‌ ఎసిడోసిస్‌ కావడంతో మల్టీ ఆర్గాన్‌ ఫెయిల్యూర్‌ జరగడంతో పరిస్థితి విషమించి సాయంత్రం 5 గంటలకు మరణించాడు.

## మూలాలు

వర్గం:తెలుగు సినిమా నృత్యదర్శకులు
వర్గం:1968 జననాలు
వర్గం:2023 మరణాలు
సుంద‌రాంగుడు (2021 సినిమా)

thumb|సినిమా పోస్టర్
**సుంద‌రాంగుడు** 2021లో నిర్మిస్తున్న రొమాంటిక్ ల‌వ్ ఎంట‌ర్‌టైన‌ర్ సినిమా. ఎమ్ఎస్‌కె ప్ర‌మిద శ్రీ ఫిలింస్ ప‌తాకంపై అనిశెట్టి వెంక‌ట సుబ్బారావు స‌మ‌ర్ప‌ణ‌లో బీసు చంద‌ర్ గౌడ్‌, ఎమెఎస్‌కె రాజు ఈ చిత్రాన్ని నిర్మిస్తుండగా ఎమ్‌.విన‌య్ బాబు ద‌ర్శ‌క‌త్వం వహిస్తున్నాడు. ఈ సినిమాలో కృష్ణ సాయి, మౌర్యాని హీరో హీరోయిన్లుగా నటిస్తున్నారు. ఈ సినిమా టీజర్‌ను  2021, మే 8న విడుదల చేశారు.

## కథ
ఈ సినిమాలో హీరో జమీందార్‌ బిడ్డ. డబ్బు ఉందనే అహంకారంతో అన్ని తనకే దక్కాలని, అందమైన అమ్మాయిలను వశపర్చుకోవాలని ప్రయత్నిస్తుంటాడు. కానీ అతనికి ఏ ఒక్క అమ్మాయి పడకపోగా, ప్రతి అమ్మాయి అవమానిస్తుంది. తనను అవమాన పరిచిన అమ్మాయిలను ఎలా వశపర్చుకున్నాడు అనేదే ఈ సినిమా కథ.

## నటీనటులు
*కృష్ణ సాయి
*దేవకన్య మౌర్యాని
*జీవా
*జూనియర్ రేలంగి
*బాషా
*మిర్చి మాధవి
*శివకృష్ణ

## సాంకేతిక వర్గం
*ఎడిటింగ్‌: నందమూరి హరి
*ఫైట్స్‌: రామ్‌ సుంకర
*కొరియోగ్రఫీ: పాల్‌, సూర్య కిరణ్‌
*ఛాయాగ్రహణం: వెంకట్‌ హనుమాన్‌
*సంగీతం: సిద్ధ బాపు
*నిర్మాత: బీసు చందర్‌ గౌడ్‌
*కథ, కథనం, మాటలు, పాటలు,దర్శకత్వం: ఎం. వినయ్ బాబు

## మూలాలు

వర్గం:2021 తెలుగు సినిమాలు
కోరుట్ల పురపాలకసంఘం

**కోరుట్ల పురపాలకసంఘం**, తెలంగాణ రాష్ట్రం, జగిత్యాల జిల్లాకు చెందిన ఒక పట్టణ స్థానిక స్వపరిపాలన సంస్థ. కోరుట్ల పట్టణం దీని ప్రధాన పరిపాలన కేంద్రం. ఈ పురపాలక సంఘం నిజామాబాదు లోక్‌సభ నియోజకవర్గం లోని కోరుట్ల శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న కోరుట్ల, 1988లో పురపాలకసంఘంగా ఏర్పడింది. 2010లో 2వ గ్రేడ్ పురపాలకసంఘంగా మార్చబడింది.

## భౌగోళికం
కోరుట్ల 35.94 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 230 కిలోమీటర్ల దూరంలో, జిల్లా కేంద్రం జగిత్యాల నుండి 22 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 69479 మంది కాగా, అందులో 34685 మంది పురుషులు, 34794 మంది మహిళలు ఉన్నారు. 16,680 గృహాలు ఉన్నాయి. ఇది పరిపాలనా పరంగా మునిసిపాలిటీ 33 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 33 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం అన్నం లావణ్య చైర్‌పర్సన్‌గా, గడ్డమీది పవన్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# సంగ మాలతి
# రేష్మా ఫర్జిన్
# మోర్తాడ్ లక్ష్మి నారాయణ
# మహ్మద్ సబీర్ అలీ
# పేర్ల సతయ్య
# బడ్డి సుజాత
# గుంటుక శ్రీనివాస్
# లోకిని వెంకి 
# పోగుల ఉమారాణి
# గడ్డమీది పవన్ (వైస్ చైర్‌పర్సన్)
# దాసరి సునీత
# అలేఖ్య మోలిమూరి
# వసంత తిరుమల
# సుల్తానా బేగం 
# అడెపు కమల
# బలిజే పద్మ
# నాజియా తబసుం
# ఫర్హాత్ 
# నాజియా పర్వీన్
# గండం గంగాధర్
# మహ్మద్ అన్వర్
# మాదేవేని నరేష్
# పుప్పల ఉమదేవి
# జయలక్ష్మి షీలం
# అంబేరి నాగభూషణం
# అన్నం లావణ్య (చైర్‌పర్సన్)
# శ్రీనివాస్ గుండోజీ
# బట్టు రాధిక
# యాతం పద్మ
# ముజాఫర్ అహ్మద్
# పెండెం గణేష్
# జిందం లక్ష్మీనారాయణ
# రుద్ర సుజాత

## మూలాలు

## వెలుపలి లంకెలు
* కోరుట్ల పురపాలక సంఘ అధికారిక వెబ్సైటు

వర్గం:జగిత్యాల జిల్లా పురపాలక సంఘాలు
వర్గం:1988 స్థాపితాలు
కడలి సత్యనారాయణ

thumb|కడలి సత్యనారాయణ
**కడలి సత్యనారాయణ** తెలుగు కథా రచయిత్రి, గీత రచయిత్రి. ఆమె 2025లో విడుదలైన ఇట్స్ ఓకే గురు సినిమాకు మాటలు రాసింది.

## జీవిత విషయాలు
తెలంగాణలోని ఖమ్మం జిల్లాలో ఆగస్టు7 న   జన్మించిన కడలి ఎం.ఏ (ఆంగ్ల సాహిత్యం) చదువుకుంది.  తనను సాహిత్యం వైపు ప్రోత్సహించిన, ఆమె తాతగారైన సత్యనారాయణ పేరును తన పేరు పక్కన చేర్చుకొని, కడలి సత్యనారాయణగా మారింది. చిన్నప్పటి నుండి చలం రచనలు కడలిని బాగా ప్రభావితం చేశాయి. దీంతో మహిళల పట్ల సమాజపు పోకడలను ప్రశ్నించే ప్రయత్నానికి అవి నాంది పలికాయి. ఈ క్రమంలోనే చలం ప్రేమలేఖల తరహాలోనే తాను కూడా ప్రేమలేఖలు రాయాలని సంకల్పించుకున్న కడలి, తనకు ఎదురైన అనుభవాలు, తన కళ్లముందు కదలాడే జంటల కథలను ప్రేమ కథలుగా మలిచి సామాజిక మాధ్యమాలలో పోస్టు చేసింది.  రచయితలు వెంకట్ సిద్దారెడ్డి, బెజవాడ మహితో పాటు పలువురి ప్రోత్సాహం, అన్వీక్షికి పబ్లికేషన్స్ వారి చొరవతో ఆ ప్రేమ కథలు 'లెటర్స్​ టు లవ్' పేరుతో విడుదల అయ్యాయి. నటి, నిర్మాత రేణు దేశాయ్ చేతుల మీదుగా ఈ పుస్తకం విడుదల అయ్యింది. 

## లెటర్స్ టు లవ్ విశేషాలు
6 ఏళ్ల అమ్మాయి నుంచి 50 ఏళ్ల మహిళలపై వివిధ కోణాల్లో 40 ప్రేమ లేఖలను రచయిత్రి రాయడం ఈ పుస్తకం ప్రత్యేకత. "మనందరికీ ఒక పేరుంటుంది. అది మనకు ప్రాతినిధ్యం వహిస్తుంది. కానీ ఈ పేరు మనం కాదు. అది కొన్ని అక్షరాల సమాహారం మాత్రమే. కానీ కడలి అనే పేరు కొన్ని అక్షరాలు మాత్రమే కాదు. పేరుకి తగ్గట్టే ఆమెలో సముద్రమంత ప్రేమ ఉండుండాలి. సరైన పదాలు లేవుగానీ, ఉండుంటే ఈ ప్రపంచంలోకెల్లా అతిపెద్ద ప్రేమలేఖను రాసుండేవాడినంటాడు ఫిట్జెరాల్డ్. కడలికి ఆ సమస్య లేనట్టే ఉంది. ఆమెలోని అంతులేని ప్రేమకు సాక్ష్యం ఈ లెటర్స్ టు లవ్" అని రచయిత వెంకట్ సిద్ధారెడ్డి ఈ పుస్తకంపై తన అభిప్రాయాన్ని తెలిపారు. 

## మూలాలు

వర్గం:తెలుగు రచయిత్రులు
వర్గం:సాహితీకారులు
లైగ‌ర్

**లైగ‌ర్** మార్షల్‌ ఆర్ట్స్‌ నేపథ్యంలో నిర్మిస్తున్న చిత్రం. ధర్మా ప్రొడెక్షన్స్‌, పూరీ కనెక్ట్స్‌ సంయుక్తంగా నిర్మిస్తున్న ఈ చిత్రానికి పూరీ జ‌గ‌న్నాథ్ ద‌ర్శ‌క‌త్వం వహిస్తున్నాడు.పాన్‌ ఇండియా‌ చిత్రంగా రూపుదిద్దుకుంటోన్న ఈ సినిమా ట్రైల‌ర్‌ను జులై 21న విడుద‌ల చేయగా,  తెలుగు, తమిళం, కన్నడ, మలయాళం, హిందీ భాషల్లో ఈ సినిమాను 2022 ఆగష్టు 25న విడుదల చేయనున్నారు.

## నటీనటులు
* విజయ్ దేవరకొండ 
* మైక్ టైసన్
*అనన్య పాండే 
* రమ్యకృష్ణ  
* రోనిత్ రాయ్ 
* ఆలీ 
*మకరంద్ దేశ్‌పాండే   
*గెటప్ శ్రీను
*అబ్దుల్ ఖదీర్ అమిన్
*విషు రెడ్డి 

## పాటల జాబితా
*ది లైజర్ హంట్ , రచన: భాస్కర భట్ల రవికుమార్,గానం. వేదాల హేమ చంద్ర
*అక్డి పక్డి, రచన: భాస్కర భట్ల రవికుమార్, గానం. మోహైన్ షేక్ అజిందయన్, అనురాగ్ కులకర్ణి,రమ్య బెహరా 
*వాట్ లగ డెంగీ, రచన: పూరీ జగన్నాద్, గానం. విజయ్ దేవరకొండ 
*ఆఫత్ , రచన: భాస్కర భట్ల రవికుమార్, గానం. సింహా, శ్రావణ భార్గవి
*కోక 2.0 , రచన: భాస్కర భట్ల రవికుమార్, గానం.రామ్ మిరియాల , గీతా మాధురి 
*ఎటాక్ , రచన: భాస్కర భట్ల రవికుమార్ , గానం.అనురాగ్ కులకర్ణి 
*మంచాలి, రచన: భాస్కర భట్ల రవికుమార్, గానం. షణ్ముఖ ప్రియా, రఘురాం 
*కలలో కూడా, రచన : భాస్కర భట్ల రవికుమార్, గానం. సిద్ శ్రీరామ్, సాగర్, వైష్ణవి కొవ్వూరీ.

## సాంకేతిక వర్గం
*రచన -దర్శకత్వం : పూరి జగన్నాథ్
*నిర్మాతలు : పూరి జగన్నాథ్ , ఛార్మీ కౌర్, కరణ్ జోహార్, అపూర్వ మెహత
*ఎడిటింగ్ : జనైద్ సిద్దిక్
*కెమెరా : విష్ణు శర్మ
*ఆర్ట్ వర్క్ : జానీ షేక్ భాషా
*యాక్షన్ స్టంట్ కొరియోగ్రాఫర్: ఆండీ లాంగ్ 

## మూలాలు


## వెలుపలి లింకులు

* VIJAY DEVARAKONDA REACTS TO HIS NEW MOVIE ‘LIGER’ FAN MADE POSTER
ప్రకాశరావుపేట

**ప్రకాశరావుపేట**, ఆంధ్రప్రదేశ్ రాష్ట్రం విశాఖపట్నం నగరంలోని ఒక శివారు ప్రాంతం.  విశాఖ మహా నగరపాలక సంస్థ స్థానిక పరిపాలనా పరిధిలో ఉన్న ఈ ప్రాంతంలో విశాఖపట్నం జిల్లా కోర్టు, వాణిజ్య దుకాణాలు ఉన్నాయి.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో ప్రకాశరావుపేట మీదుగా టౌన్ కొత్తరోడ్, కొత్తవలస, సేవానగర్, గురజాడనగర్, రామకృష్ణ బీచ్ గాజువాక మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.

## ప్రార్థనా మందిరాలు
# దుర్గమ్మ దేవాలయం
# హనుమాన్ దేవాలయం
# వినాయక దేవాలయం
# మసీదు-ఇ-రజా
# మసీదు-ఎ-నబ్వి

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు
ప్రహ్లాదపురం

**ప్రహ్లాదపురం**, ఆంధ్రప్రదేశ్ రాష్ట్రం విశాఖపట్నం నగర శివారు ప్రాంతం. విశాఖ మహా నగరపాలక సంస్థ స్థానిక పరిపాలనా పరిధిలో విశాఖపట్నం నుండి 14 కి.మీ.ల దూరంలో ఉంది.

## భౌగోళికం
ఇది  ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.

## సమీప ప్రాంతాలు
ఇక్కడికి సమీపంలో వేపగుంట, సింహాచలం, ఎన్.ఎ.డి. కాలనీ, కాకాని నగర్ మొదలైన ప్రాంతాలు ఉన్నాయి. ప్రహ్లాదపురానికి దక్షిణ దిశలో గాజువాక మండలం, తూర్పు వైపు విశాఖపట్నం మండలం, దక్షిణ దిశలో పెదగంట్యాడ మండలం, పశ్చిమాన సబ్బవరం మండలం ఉన్నాయి.

## రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో ప్రహ్లాదపురం మీదుగా రామకృష్ణ బీచ్, గాజువాక, ఎన్ఏడి ఎక్స్ రోడ్, ద్వారక బస్సు స్టేషన్, సింహాచలం, జగదాంబ సెంటర్, కంచరపాలెం, గోపాలపట్నం, టౌన్ కొత్తరోడ్, శ్రీహరిపురం, మాల్కాపురం, వెంకోజిపాలెం, మద్దిలపాలెం మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో పెందుర్తి, సింహాచలం నార్త్ రైల్వే స్టేషన్లు ఉన్నాయి.

## ప్రార్థనా మందిరాలు
# చండీ పరమేశ్వరి పీఠం
# పైడితల్లి అమ్మవారి దేవస్థానం
# వెంకటేశ్వర స్వామి దేవాలయం
# వెంకటేశ్వర స్వామి దేవాలయం
# తసీన్ మసీదు
# మసీదు అల్ ఖాదీర్

## మూలాలు

వర్గం:విశాఖపట్నం పరిసర ప్రాంతాలు
వర్గం:విశాఖపట్నంలోని ప్రాంతాలు